Lav et referat af nedenstående tekst:

Tekst:
I fire måneder har det været muligt at søge om ret til tidlig pension, hvilket næsten 30.000 borgere valgt at gøre. På listen over andelen af ansøgere er de syv øverste kommuner nordjyske - og særligt mange i Frederikshavn og Morsø har søgt om det, der populært er blevet kaldt "Arne-pension". At Nordjylland er overrepræsenteret, overrasker ikke Laust Høgedahl, der er lektor og arbejdsmarkedsforsker ved Aalborg Universitet. - Det er forventeligt. Særligt når vi kigger på den erhvervsstruktur, vi har i Nordjylland. Der er mange beskæftiget i det, vi kalder den primære sektor - landbrug, fiskeri og følgeindustriuer, siger han. - Det er i høj grad jobs, som er fysisk nedslidende, så det giver rigtig god mening, at vi ligger i top i Nordjylland. Fiskeri trækker op Andelen af ansøgere er ifølge de nye tal mindst i Gentofte og Rudersdal Kommune. - Hvis noget er overraskende, er det måske, at vi ikke ligger højere. For vi har altså en særlig erhvervsstruktur i Nordjylland, som bruger meget ufaglært arbejdskraft, og det er jobs, som er meget fysisk nedslidende. Så det giver rigtig god mening, understreger arbejdsmarkedsforsker Laust Høgedahl. Han fremhæver dog, at der store forskelle internt i Nordjylland. - I Aalborg Kommune har vi mere vidensarbejde sammenlignet med Frederikshavn Kommune, som har meget ufaglært arbejde i form af industri, fiskeri og værftsarbejde. Aftalen om ret til tidlig pension kom på plads i efteråret 2020. Ordningen gør det muligt for borgere med lange og ofte hårde arbejdsliv at trække sig op til tre år tidligere tilbage fra arbejdsmarkedet. - Arne-pension har manglet I forbindelse med præsentationen af de friske tal, udtaler fungerende beskæftigelses- og ligestillingsminister Mattias Tesfaye (S) sig. - Tallene fortæller mig, at der har været et behov for en løsning med en objektiv ret til de borgere, der har knoklet på arbejdsmarkedet i rigtig mange år. Jeg er glad for, at tusindvis nu kan få glæde af tidlig pension, og jeg synes kun, det er fair, at de kan trække sig tilbage lidt før - inden de er slidt helt ned. Man kan dykke ned i den kommunale fordeling h er :

Referat:
Nye tal fra Beskæftigelsesministeriet viser, at Frederikshavn og Morsø Kommune ligger i top, når det kommer til at søge ret til tidlig pension.